CELEX: C2006/131/34
Language: fi
Date: 2006-06-03 00:00:00
Title: Asia C-465/04: Yhteisöjen tuomioistuimen tuomio (ensimmäinen jaosto)  23.3.2006  (Corte suprema di cassazionen esittämä ennakkoratkaisupyyntö) — Honyvem Informazioni Commerciali Srl v. Mariella De Zotti (Itsenäiset kauppaedustajat — Direktiivi 86/653/ETY — Kauppaedustajan oikeus hyvitykseen edustussopimuksen lakattua)

3.6.2006   
            
            
               FI
            
            
               Euroopan unionin virallinen lehti
            
            
               C 131/19
            
         Yhteisöjen tuomioistuimen tuomio (ensimmäinen jaosto) 23.3.2006 (Corte suprema di cassazionen esittämä ennakkoratkaisupyyntö) — Honyvem Informazioni Commerciali Srl v. Mariella De Zotti
   (Asia C-465/04) (1)
   
   (Itsenäiset kauppaedustajat - Direktiivi 86/653/ETY - Kauppaedustajan oikeus hyvitykseen edustussopimuksen lakattua)
   (2006/C 131/34)
   Oikeudenkäyntikieli: italia
   Ennakkoratkaisua pyytänyt tuomioistuin
   Corte suprema di cassazione
   Pääasian asianosaiset
   
      Valittaja: Honyvem Informazioni Commerciali Srl
   
      Vastaaja: Mariella De Zotti
   Oikeudenkäynnin kohde
   Ennakkoratkaisupyyntö — Corte suprema di cassazione — Jäsenvaltioiden itsenäisiä kauppaedustajia koskevan lainsäädännön yhteensovittamisesta 18 päivänä joulukuuta 1986 annetun neuvoston direktiivin 86/653/ETY (EYVL L 382, s. 17) 17 ja 19 artiklan tulkinta — Kauppaedustajan oikeus hyvitykseen tai vahingonkorvaukseen edustussopimuksen päättymisen jälkeen
   Tuomiolauselma
   
               1)
            
            
               Jäsenvaltioiden itsenäisiä kauppaedustajia koskevan lainsäädännön yhteensovittamisesta 18 päivänä joulukuuta 1986 annetun neuvoston direktiivin 86/653/ETY 19 artiklaa on tulkittava siten, että edustussopimuksen lakkaamisesta suoritettavaa hyvitystä, joka seuraa tämän direktiivin 17 artiklan 2 kohdan soveltamisesta, ei voida työehtosopimuksen nojalla korvata hyvityksellä, joka määritetään muiden kuin viimeksi mainitussa säännöksessä säädettyjen kriteerien mukaan, paitsi jos osoitetaan, että tällaisen sopimuksen soveltaminen takaa kaikissa tapauksissa kauppaedustajalle hyvityksen, joka on yhtä suuri tai suurempi kuin se, joka seuraisi viimeksi mainitun säännöksen soveltamisesta.
            
         
               2)
            
            
               Jäsenvaltioilla on direktiivin 86/653 17 artiklan 2 kohdassa säädetyissä rajoissa harkintavaltaa, jota ne voivat vapaasti käyttää ottamalla huomioon erityisesti kohtuullisuutta koskevan kriteerin.
            
         
      (1)  EUVL C 31, 5.2.2005.